ΓΡΑΠΤΗ ΕΡΩΤΗΣΗ E-0362/96 υποβολή: Markus Ferber (PPE) προς την Επιτροπή (22 Φεβρουαρίου 1996)

Θέμα: Kοινοτικά προγράμματα Save και Synergie

Η Ευρωπαϊκή Επιτροπή ζητεί οικονομικούς πόρους για δύο προγράμματα, τα οποία καλύπτουν ίδιους τομείς με το πρόγραμμα Thermie (πβλ. τις σχετικές αποφάσεις του Ευρωπαϊκού Κοινοβουλίου και του Γερμανικού Ομοσπονδιακού Συμβουλίου). Μπορεί η Ευρωπαϊκή Επιτροπή να απαντήσει επακριβώς στα κάτωθι ερωτήματα σχετικά με τα προγράμματα Save και Synergie, καθώς και τη σχέση τους με το πρόγραμμα Thermie;

1. Σε ποιό ύψος ανήλθαν οι πιστώσεις που διατέθηκαν κατά τα τελευταία πέντε έτη για τα προγράμματα Thermie, Save και Synergie;

2. Πώς κατανέμονται οι πιστώσεις μεταξύ των τομέων: «εξοικονόμηση ενέργειας», «ανανεώσιμες μορφές ενέργειας», «φυσικά καύσιμα» και «διεθνής συνεργασία»;

3. Πώς κατανεμήθηκαν κατά τα τελευταία πέντε έτη στα μεμονωμένα κράτη μέλη της Ευρωπαϊκής Ένωσης οι κοινοτικές πιστώσεις για τα προγράμματα Thermie, Save και Synergie;

4. Σε ποιό ύψος ανήλθαν οι δαπάνες προσωπικού για τη διοίκηση των προγραμμάτων Thermie, Save και Synergie κατά τα τελευταία πέντε έτη;

5. Κατά πόσον τα προγράμματα Save και Synergie συμπληρώνουν το πρόγραμμα Thermie; Σε ποιούς τομείς τα τρία αυτά προγράμματα αλληλοσυμπληρώνονται και σε ποιούς τομείς αλληλεπικαλύπτονται;

6. Μπορεί η Επιτροπή να παράσχει την ανάλυση δαπάνης - ωφέλειας των προγραμμάτων Τhermie, Save και Synergie.

Συμπληρωματική απάντηση του κυρίου Παπουτσή εξ ονόματος της Επιτροπής (12 Ιουλίου 1996)

Επιπλέον της απάντησης που έδωσε στις 9 Απριλίου 1996 ((ΕΕ C 183, 24.6.1996, σελ. 26. )), η Επιτροπή είναι τώρα σε θέση να κάνει γνωστά τα ακόλουθα στοιχεία:

1. Οι επιχορηγήσεις των προγραμμάτων THERMIE, SAVE και SYNERGY κατά τα πέντε τελευταία έτη είχαν ως εξής:

(σε MECU)

>TABLE>

2. Ο πίνακας που ακολουθεί εμφαίνει την κατά τομέα κατανομή πόρων για τα εν λόγω προγράμματα κατά την ίδια περίοδο.

THERMIE:

(σε MECU)

>TABLE>

(*) Τα στοιχεία του 1995 αφορούν το μη πυρηνικό ειδικό πρόγραμμα JOULE-THERMIE (επίδειξη) του τέταρτου προγράμματος πλαισίου Ε& ΤΑ (1) RUE = Ορθολογική χρήση της ενέργειας (2) RES = Ανανεώσιμες πηγές ενέργειας (3) FF = ορυκτά καύσιμα (4) Δεν περιλαμβάνονται στο σύνολο

Σε ό,τι αφορά το πρόγραμμα SAVE, οι χορηγηθέντες πόροι αφορούν αποκλειστικά την ενεργειακή απόδοση.

Ως προς τα προγράμματα SYNERGY, οι πόροι χρησιμοποιήθηκαν στο πλαίσιο μόνο του βασικού τους προορισμού, της διεθνούς δηλαδή συνεργασίας.

3. Αποστέλλονται απευθείας στο αξιότιμο μέλος του Κοινοβουλίου καθώς και στη Γενική Γραμματεία του Κοινοβουλίου οι πιο πρόσφατες εκθέσεις αξιολόγησης των τριών προγραμμάτων, στις οποίες περιέχονται τα στοιχεία τα σχετικά με την κατανομή των πόρων στα διάφορα προγράμματα.

Αναφορικά όμως με την κατανομή μεταξύ κρατών μελών, υπενθυμίζεται ότι η ιθαγένεια του υποψήφιου αναδόχου δεν αποτελεί κριτήριο κατά την επιλογή των έργων από την Επιτροπή. Πολλά μάλιστα τέτοια έργα εντάσσονται στο πλαίσιο μιας υπερεθνικής εταιρικής σχέσης που προϋποθέτει συνεργολήπτες από διάφορα κράτη μέλη.

4. Στις εν λόγω εκθέσεις αξιολόγησης περιέχονται επίσης στοιχεία που αφορούν την ανάλυση των ανθρώπινων πόρων των αναγκαίων για τη διαχείριση των προγραμμάτων αυτών.

5. Σε ό,τι αφορά τη συμπληρωματικότητα μεταξύ των προγραμμάτων, μπορούν να γίνουν δύο τύποι παρατηρήσεων.

Τα τρία προγράμματα παρεμβαίνουν σε διάφορα επίπεδα:

- Το THERMIE, που βασίζεται στην απόφαση 94/806/ΕΚ ((ΕΕ L 334, 22.12. 1994. )) και στο τέταρτο πρόγραμμα πλαίσιο έρευνας και τεχνολογικής ανάπτυξης, παρεμβαίνει στην προανταγωνιστική μόνο φάση της προώθησης μιας τεχνολογίας του τομέα της ενέργειας, κατά τα ανάντη συνεπώς των προγραμμάτων SAVE και SYNERGY.

- Το SAVE περιορίζεται ουσιαστικά σε νομοθετικές και κανονιστικές δραστηριότητες 7 όταν υποστηρίζει χρηματοδοτικώς δράσεις για έρευνα αγοράς και διάδοση τεχνολογίας και πληροφορίας, παρεμβαίνει κατά τα κατάντη του THERMIE.

- Το SYNERGY εξυπηρετεί τη διεθνή συνεργασία στο πεδίο της ενεργειακής πολιτικής. Αυτό σημαίνει ότι αποκλείεται κάθε δράση επιλέξιμη δυνάμει του THERMIE.

Τα τρία προγράμματα αλληλοσυμπληρώνονται επωφελώς σε ό,τι αφορά την ενεργειακή απόδοση:

- Το THERMIE χρηματοδοτεί την επίδειξη τεχνολογιών και τη διάδοσή τους κατά τα ανάντη.

- Το SAVE συμβάλλει στην άρση των μη τεχνολογικών φραγμών και εξυπηρετεί την προώθηση με τη δημιουργία κατάλληλου νομοθετικού και κανονιστικού πλαισίου.

- Το SYNERGY βοηθάει τρίτες χώρες να διαμορφώνουν και να υλοποιούν την ενεργειακή τους πολιτική (τεχνική βοήθεια, θεσμική συνεργασία, επαφές επιχειρήσεων και επενδυτών).

Για να είναι δυνατή η αμοιβαία συμπληρωματικότητα των προγραμμάτων, είναι απαραίτητο να εξασφαλιστεί για τους βιομηχάνους και όσους λαμβάνουν τις πολιτικές αποφάσεις, ικανοποιητική γνώση των αποτελεσμάτων των διαφόρων προγραμμάτων καθώς και της φύσεως των πραγματικών αναγκών της αγοράς. Διοργανώνονται έτσι από κοινού μερικές φορές σεμινάρια και άλλες ενημερωτικές συναντήσεις, χωρίς βέβαια να παρατηρούνται αλληλεπικαλύψεις.

6. Αναφορικά με την ανάλυση κόστους-οφέλους, το SAVE επελέγη για μία δράση αξιολόγησης της σχέσης κόστους-αποτελεσματικότητας διαφόρων κοινοτικών προγραμμάτων. Επελέγη ως σύμβουλος η Εvaluation Partnership, και πραγματοποιήθηκε μελέτη κόστους-οφέλους κατά τη διάρκεια των ετών 1992 και 1993. Ο σύμβουλος έκρινε ότι ήταν πολύ δύσκολο να μετρηθεί το κόστος και το όφελος ενός νομοθετικού προγράμματος όπως το SAVE. Οι νομοθετικές δράσεις έχουν κατά κανόνα περιορισμένο μάλλον κόστος 7 εφαρμοζόμενες όμως ουσιαστικά από τα κράτη μέλη, ενδέχεται να αποβούν εξαιρετικά ωφέλιμες (όχι μόνο από πλευράς εξοικονόμησης ενέργειας, αλλά και από πλευράς μείωσης των εκπομπών CO2). Η έκθεση του συμβούλου θα διαβιβαστεί στο αξιότιμο μέλος του Κοινοβουλίου και στη Γενική Γραμματεία του Κοινοβουλίου.

Η ανάλυση κόστους-οφέλους του προγράμματος THERMIE μελετήθηκε εμπεριστατωμένα από την Επιτροπή, η δε σχετική μελέτη θα σταλεί επίσης στο αξιότιμο μέλος του Κοινοβουλίου και στη Γενική Γραμματεία του Κοινοβουλίου.

Τέλος, στην έκθεση αξιόλόγησης του SYNERGY εξετάζεται επίσης το ίδιο πρόβλημα αναλυτικά.